CELEX: C2004/228/59
Language: el
Date: 2004-09-11 00:00:00
Title: Υπόθεση C-303/04: Αίτηση για την έκδοση προδικαστικής αποφάσεως που υπέβαλε το Tribunale di Voghera με διάταξη της 1ης Ιουλίου 2004 στην υπόθεση Lidl Italia Srl κατά Comune di Stradella

11.9.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 228/29
            
         Αίτηση για την έκδοση προδικαστικής αποφάσεως που υπέβαλε το Tribunale di Voghera με διάταξη της 1ης Ιουλίου 2004 στην υπόθεση Lidl Italia Srl κατά Comune di Stradella
   (Υπόθεση C-303/04)
   (2004/C 228/59)
   Με διάταξη της 1ης Ιουλίου 2004, η oπoία περιήλθε στη Γραμματεία τoυ Δικαστηρίου των Ευρωπαϊκών Κοινοτήτων στις 16 Ιουλίου 2004, το Tribunale di Voghera, στο πλαίσιο της διαφοράς μεταξύ Lidl Italia Srl καi Comune di Stradella που εκκρεμεί ενώπιόν του, ζητεί από τo Δικαστήριο των Ευρωπαϊκών Κοινοτήτων να αποφανθεί επί των εξής προδικαστικών ερωτημάτων:
   
               —
            
            
               Πρέπει οι διατάξεις του άρθρου 1 της οδηγίας 83/189/ΕΟΚ [νυν 98/34/ΕΚ (1), όπως ισχύει επί του παρόντος], περί των τεχνικών προτύπων και προδιαγραφών, να ερμηνεύονται υπό την έννοια ότι εμπίπτει στην έννοια «τεχνικός κανόνας» του άρθρου 1 μια εθνική νομοθετική διάταξη, όπως το άρθρο 19 του νόμου 93 της 23.3.2001, που απαγορεύει την εμπορία στην Ιταλία των ωτοκαθαριστών (που είναι κοινώς γνωστοί ως μπατονέτες), για τον λόγο ότι κατασκευάζονται από μη αποικοδομήσιμα υλικά;
            
         
               —
            
            
               Σε περίπτωση καταφατικής απαντήσεως στο ερώτημα 1, έπρεπε η προαναφερθείσα διάταξη του άρθρου 19 του νόμου 93 της 23.3.2001 να κοινοποιηθεί στην Ευρωπαϊκή Επιτροπή πριν από την έκδοσή της, με πρωτοβουλία της Ιταλικής Κυβερνήσεως, όπως προβλέπει το άρθρο 8 της οδηγίας 83/189/ΕΟΚ (νυν 98/34/ΕΚ) προκειμένου να επιτραπεί η εφαρμογή της στην Ιταλία υπό την έννοια των άρθρων 8 και 9 της προαναφερθείσας οδηγίας;
            
         
               —
            
            
               Σε περίπτωση καταφατικής απαντήσεως στο ερώτημα 2 και εφόσον το άρθρο 19 του προαναφερθέντος νόμου 93/2001 δεν είχε κοινοποιηθεί στην Ευρωπαϊκή Επιτροπή, παρέχουν οι αρχές και οι κανόνες για την προστασία της ελεύθερης κυκλοφορίας των εμπορευμάτων του άρθρου 28 της συνθήκης ΕΚ, σε συνδυασμό με τις διατάξεις της οδηγίας 83/189/ΕΟΚ (νυν 98/34/ΕΚ), στον Ιταλό δικαστή τη δυνατότητα να μην εφαρμόσει την προαναφερθείσα εθνική διάταξη, η οποία πρέπει να θεωρηθεί παράνομη, καθόσον εφαρμόζεται σε προϊόντα που προέρχονται από άλλο κράτος της Ευρωπαϊκής Ενώσεως;
            
         
      (1)  ΕΕ L 204 της 21.7.98, σ. 37.